امریکا قوشمه ایالتلری خلق ارا بانکلرنینگ افغانستانگه انسانی یاردم مقصدی بیلن پول حواله قیلیشی نینگ ممکن ایکن لیگینی بیلدیردی.
امریکا قوشمه ایالتلری خزینه وزیرلیگی افانستانده باشقروونی قولگه آلگن طالبان گه قره ته چیکلاولر و اولکه گه یاردم کورستیش نی اینگیللشتیریش اوچون کیریتیلگن امتیازلرگه آیدینلیک کیریتدی.
خلق ارا بانکلرنینگ افغانستانگه انسانی یاردم مقصدی بیلن بولگن تقدیرده طالبانگه قره ته آلینگن چیکلاولرنی برهم اورمه یه دیگن شکلده پول حواله قیلیشی نینگ ممکن ایکن لیگی بیلدیریلدی. بیاناتده امریکا قوشمه ایالتلری و اولکه تشقریسیده گی شرکتلرنینگ افغانستان گه آذیق – اوقات جونه تیشی نینگ ممکن ایکن لیگی، بانکلرنینگ ایسه آذیق – اوقات بیلن تیگیشلی پول حواله سی و ایریم ایشلرنی اجرا قیلیشی نینگ ممکن ایکن لیگی افاده ایتیلدی.
بیرلشگن ملتلر تشکیلاتی نینگ راپوریگه کوره افغانستانده نفوسی نینگ یرمیدن کوپراغی آچلیک که دوچ قالگن وضعیتده و انسانی یاردم گه ضرورتی بار.
بیرلشگن ملتلر تشکیلاتی باش کاتبی انتونیئو گوترز اقتصادی چوکیب کیتیش خطریگه دوچ قالگن افغانستان نینگ موزله تیلگن اسعار ذخیره لری نینگ آزاد ایتیلیشی بوییچه چقیریق قیلگندی.
